text: Tyskland har fået officiel mindsteløn
  02 januar 2015 kl. 16.38
  Fra 1. januar har Tyskland fået en officiel mindsteløn på 63 kroner i timen. Det er lidt mere end det halve af den mindste overenskomstmæssige løn i Danmark.
  Syd for den dansk-tyske grænse har mange mennesker arbejdet for lønninger på mellem 30 og 40 kroner i timen.
  TV SYD sætter fokus på, hvad mindstelønnen syd for grænsen vil betyde ? både nord og syd for grænsen.
  Kan mindstelønnen i vores naboland forhindre udnyttelse og løndumpning? Vil det også gavne danske virksomheders konkurrenceevne, og dermed mindske fordelen ved at flytte arbejdspladser ud af landet.
  Vi taler bl.a. med danske og tyske fagforeningsfolk ? og har tidligere chefredaktør Siegfried Matlok til at vurdere, hvad mindstelønnen vil betyde.
  Mindste-lønningerne i EU svinger voldsomt :
  I Holland er mindstelønnen på 68 kroner i timen. I Polen er den 17 kroner og i Tjekkiet endnu lavere: 15 kroner i timen.
  Nu har Forbundsdagen i Tyskland så for første gang nogensinde indført en mindsteløn, nemlig på godt 63 kroner i timen.
  I Danmark har vi ikke nogen officiel mindsteløn. Men den laveste overenskomstmæssige timeløn er ca.110 kroner i timen.
  